Theodor Groll (Maler)
Theodor Groll, ok Theodor Groll der Jüngere (* 9. Februar 1857 in Düsseldörp; † 2. April 1913 ok dor), weer en Genre-, Landschaps- un Architekturmaler vun de Düsseldörper School.

Leven 
Groll wurr as Söhn vun den Düsseldörper Handschohmaker un Schriever Theodor Groll (* 1831) boren. 1878 hett he sien Schoolutbillen an dat Städtisch Realgymnasium to Düsseldörp afslooten. Ansluutend hett he de Berliner Bauakademie besöcht, an de he dat to’n Regeerensbaumeester afleggen dee. Dornah hett he dat Fack wesselt un wurr Privatschöler bi den Düsseldörper Landschaps- un Verdutenmaler Caspar Scheuren. Groll hett tallriek Studienreisen ünnernommen, mehrfack nah Italien. Af 1892 hull he sück mehrere Johren in de USA up. 1893 weer he Priesrichter up de World’s Columbian Exposition in Chicago. 1896 hett he süd- un middeldüütsch Städer bereist. 1904 hett Groll tosommen mit den Malern Hans Deiker, Carl Haver, Carl Jutz d. J., Gustav Rutz, Emil Schultz-Riga un annern in Düsseldörp de Novembergruppe grünnd. Groll weer Liddmaat van den Verein der Düsseldorfer Künstler un den Künstlervereen Malkasten, de he mehrere Johren as Vörsitter deent hett.

Warken (Utwahl) 

En besünnern Naam hett sück Groll dör sien fien, detailriek Architekturmaleree maakt. Neben Oswald Achenbach, Albert Flamm un annern hörr he to de „Italienmalern“ vun de Düsseldörper School. Bi en internatschonale Kunstauktschoon in dat Johr  2013 wurr Groll sien Nachmittag in Venedig för 58.750 Euro verstiegert.

 Pompei (Blick zum Apollo-Tempel), 1891, Stiftung Sammlung Volmer
 Markt in Verona, um 1891, Museum Kunstpalast
 Washington Street (Indianapolis At Dusk), Indianapolis Museum of Art
 Auf einer Straße vor Florenz, 1899
 Titusbogen im Forum Romanum in Rom, 1900
 Riva am Gardasee
 Die Burg Sirmione am Gardasee, 1902
 Schloss Benrath (Blick auf das Corps de Logis)
 Piazza del Campo (Siena), 1906
 Nachmittag in Venedig, 1907
 Venedig (Die Portal della Carta zwischen San Marco und dem Dogenpalast), 1907
 Venezianischer Palazzo

Kiek ok
 List vun Maler vun de Düsseldörper Malerschool

Literatur 
 Groll, Theodor. In: Ulrich Thieme, Fred. C. Willis (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 15: Gresse–Hanselmann. E. A. Seemann, Leipzig 1922, S. 79
 Galerie G. Paffrath: Theodor Groll. Sonderausstellung Juni–August 1968. Düsseldörp 1968.

Weblinks 

 Körtbiografie in dat Portal stiftung-volmer.de
 Auktschoonsresultate in dat Portal van-ham.com

Enkeld Nahwiesen 

Mann
Börger von Düütschland
Boren 1857
Storven 1913
Maler (Düsseldörper Malerschool)
Landschapsmaler
Genremaler
Architekturmaler